Diari Oficial de la Generalitat Valenciana


Sumari del DOGV 5395, del 24-11-2006 (2006/13556)

RESOLUCIÓ de 13 de novembre de 2006, del Rectorat de la Universitat Jaume I, per la qual es convoca una oferta pública per a la selecció de quatre tècnics/ques superiors d'investigació, amb contracte laboral temporal per obra o servei. (Projecte d'investigació «Acord d'encomana de gestió entre el Ministeri d'Agricultura, Pesca i Alimentació (MAPA) i la UJI. 06I300).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5395

Data del DOGV
:   24-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13586


Data del document
:   13-11-2006

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu
    * química
    * personal d'investigació

RESOLUCIÓ de 13 de novembre de 2006, del Rectorat de la Universitat Jaume I, per la qual es convoca una oferta pública per a la selecció de quatre tècnics/ques superiors d'investigació, amb contracte laboral temporal per obra o servei. (Projecte d'investigació «Acord d'encomana de gestió entre el Ministeri d'Agricultura, Pesca i Alimentació (MAPA) i la UJI. 06I300). [2006/13137]  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública de quatre places de tècnics/ques superiors d'investigació, amb contracte laboral temporal per obra o servei d'acord amb les següents bases:  
1) Denominació del lloc de treball: Tècnic/a superior d'investigació.  
2) Retribució íntegra mensual  
La retribució íntegra mensual, inclosa la part proporcional de les pagues extres, serà de 1613,16 euros en concepte de sou base.  
3) Objecte i període  
Col·laborar en la realització del projecte d'investigació: .Acord d'encomana de gestió entre el MAPA i la UJI..  
Realització d'estudis BPL en el Laboratori d'Anàlisi de Residus de Plaguicides (LARP) d'aquest organisme, en qualitat de laboratori de referència del Ministeri d'Agricultura, Pesca i Alimentació en matèria d'anàlisi de residus de productes fitosanitaris i establiment de límits màxims de residus.  
Les funcions específiques que s'han de realitzar són:  
. Realització de la part experimental dels estudis BPL efectuats en el LARP, incloent les següents activitats:  
. Desenvolupament i posada a punt de metodologia analítica per a la determinació de residus de plaguicides en diferents tipus de mostres.  
. Validació de mètodes.  
. Recepció, tractament, anàlisi de mostres i eliminació de les mateixes, d'acord amb el sistema de gestió de residus del LARP.  
. Col·laborar en el manteniment, calibratge i verificació dels equips instrumentals utilitzats.  
. Col·laborar en l'adequat manteniment de les instal·lacions i del material de treball.  
La duració prevista d'aquest contracte estarà vinculada a la duració del projecte, previsiblement un any, i la disponibilitat pressupostària del mateix.  
S'estableix un període de prova de 4 mesos, segons el que disposa l'article 16 del II Conveni Col·lectiu del PAS laboral de les Universitats Públiques de la Comunitat Valenciana.  
4) Jornada de treball: A temps complet. (37,5 hores setmanals)  
5) Requisits dels aspirants  
. Ser espanyol/a o nacional d'un Estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat constitutiu de la Comunitat Europea.  
. Tindre complits divuit anys.  
. Estar en possessió del títol de llicenciat/da en Química o equivalent. En el cas de titulacions obtingudes a l'estranger cal estar en possessió de la credencial que acredite l'homologació d'aquestes.  
. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
. No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu Estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte insubsanable i es resoldrà amb la seua exclusió en el procediment.  
6) Mèrits preferentsm   
-. Experiència investigadora en l'àmbit de la Química Analítica, amb especial èmfasi en anàlisi de residus de plaguicides.  
-. Formació en altres sistemes de qualitat, a més de les Bones Pràctiques de Laboratori.  
-. Coneixements d'anglès.  
-. Experiència mínima d'un any en treball de laboratori sota el sistema de qualitat de BPL.  
-. Experiència mínima d'un any en l'ús de tècniques cromatográficas, amb especial èmfasi en acoblaments GC-MS i LC-MS.  
7) Sistema selectiu de la plaça  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'Annex II. La comissió podrà, si ho considera oportú, realitzar una prova i/o entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 80 punts i caldrà obtenir un mínim de 40 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i/o l'entrevista, el perfil dels candidats no s'ajuste, en la seua totalitat, a les necessitats del projecte.  
8) Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la Comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions publiques i del procediment administratiu comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se al professor Félix Javier Hernández Hernández (Telèfon 937013678, Email: gdtco.uugxmlbhu@pyo.xda.zy).  
9) Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Generalitat Valenciana.  
A la sol·licitud s'afegirà la següent documentació:  
a) una fotocòpia del DNI.  
b) Currículum de la persona aspirant.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
En l'apartat .Codi. de la sol·licitud haurà de figurar el número: 10969  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.  
No serà necessària la compulsa dels documents que se presenten fotocopiats, bastant la declaració jurada de l'interessat sobre l'autenticitat dels mateixos, així com les seues dades que figuren en la instància, sense perjuí que en qualsevol moment la Comissió o la Universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
10) Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet: http://sic.uji.es/CA/serveis/rec-hum/  
11) Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 13 de novembre de 2006.. El rector: Francisco Toledo Lobo.  
ANNEX I  
Instància  
DADES PERSONALS  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
CODI:   
SOL.LICITE l'admissió en el procés selectiu per a cobrir una plaça temporal de   
, convocat per Resolució de data ,  
publicat en el Diari Oficial de la Generalitat Valenciana número .  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
La persona interessada,  
Castelló de la Plana, . d ........de 200   
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei orgànica 15/1999 de protecció de les dades. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta Universitat.  
ANNEX II  
Barem  
. Experiència investigadora en l'àmbit de la Química Analítica: fins a a 5 punts.  
. Experiència en anàlisi de residus de plaguicidas: fins a 15 punts   
. Experiència en l'ús de tècniques cromatográficas, amb especial èmfasi en acoblaments GC-MS i LC-MS: fins a 20 punts.  
. Formació i experiència en sistemes de qualitat aplicats a treballs de laboratori, amb especial èmfasi en les Bones Pràctiques de Laboratori: fins a 30 punts.  
. Coneixements d'anglès: fins a 10 punts.  
. En el cas de realitzar-se l'entrevista: es puntuarà fins a 20 punts.  
ANNEX III  
Comissió avaluadora titular  
President: Vicerectora d'Investigació, o persona en qui delegue  
Tres vocals en representació de la Universitat Jaume I  
Un representant del Comitè d'Empresa, a proposta d'aquest òrgan.  
Secretari: el Cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura